<RepeatBlock-Amend><Amend><Date>{12/05/2026}12.5.2026</Date>	<ANo>A10-0103</ANo>/<NumAm>50</NumAm>
Изменение		<NumAm>50</NumAm>
<RepeatBlock-By><By><Members>Ирене Монтеро, Илария Салис, Естреля Галан</Members>
<AuNomDe>{The Left}от името на групата The Left</AuNomDe>
</By></RepeatBlock-By>
<TitreType>Доклад</TitreType>	A10-0103/2026
<Rapporteur>Андрей Ковачев</Rapporteur>
<Titre>Препоръка относно 81-вата сесия на Общото събрание на ООН</Titre>
<DocRef>(2025/2167(INI))</DocRef>
<DocAmend>Предложение за резолюция</DocAmend>
<Article>Параграф 1 – буква ч</Article>
	

	Предложение за резолюция
	Изменение

	ч)	да потвърдят отново, че осъждат категорично незаконната агресивна война на Русия срещу Украйна и нападенията ѝ срещу световната архитектура за мир и сигурност, включително инструментите на Съвета за сигурност на ООН; да се застъпват за пълно прекратяване на огъня с цел облекчаване на страданията на цивилното население и за всеобхватен, справедлив и траен мир за Украйна, включително солидни гаранции за сигурност въз основа на Устава на ООН и международното право, които да предотвратяват и незабавно да противодействат на всяка нова проява на агресия, като същевременно се гарантира търсене на пълна отговорност за военните престъпления и връщане на отвлечените украински деца, лишените от свобода граждани и военнопленниците; да подкрепят ООН в определянето на правни механизми за мобилизиране на замразени руски активи за възстановяването на Украйна, без да се налага финансова тежест върху държавите – членки на ЕС; да се стремят към осъждане на кибератаките, извършвани от Русия и нейните съюзници срещу субекти и физически лица от трети държави;
	ч)	да потвърдят отново, че осъждат категорично незаконната агресивна война на Русия срещу Украйна и нападенията ѝ срещу световната архитектура за мир и сигурност, включително инструментите на Съвета за сигурност на ООН; да се застъпват за пълно прекратяване на огъня с цел облекчаване на страданията на цивилното население и за всеобхватен, справедлив и траен мир за Украйна, включително солидни гаранции за сигурност въз основа на Устава на ООН и международното право, които да предотвратяват и незабавно да противодействат на всяка нова проява на агресия, като същевременно се гарантира търсене на пълна отговорност за военните престъпления и връщане на отвлечените украински деца, лишените от свобода граждани и военнопленниците; да подкрепят ООН в определянето на правни механизми за мобилизиране на замразени руски активи за възстановяването на Украйна, без да се налага финансова тежест върху държавите – членки на ЕС; да се стремят към осъждане на кибератаките, извършвани от Русия и нейните съюзници срещу субекти и физически лица от трети държави; да подчертаят, че възстановяването на Украйна следва да бъде насочено предимно към подобряване на обществените услуги, жилищното настаняване, здравеопазването, образованието и гражданската инфраструктура, като се гарантират прозрачност, демократично участие и борба с корупцията, като условия за справедливо възстановяване;

	Предложение за резолюция
	Изменение

	ш)	да подчертаят, че Арктическият регион е област на нарастващо геополитическо напрежение, обусловено от конкуренцията в областта на природните ресурси и от засилващо се военно присъствие; да изразят дълбока загриженост във връзка с дестабилизиращите дейности на Русия в областта на сигурността и стратегическите ѝ дейности в региона; да подчертават значението на зачитането на суверенитета и териториалната цялост на Кралство Дания и на Гренландия и самоопределението на народа на Гренландия, като отбелязват силното противопоставяне на народа на Гренландия на всякакви външни опити за промяна на този статут без неговата свободна воля и съгласие; да призовават ЕС и неговите партньори да подкрепят Дания и Гренландия при гарантирането на стабилността в региона в условията на външен геополитически натиск, включително чрез засилено сътрудничество в Арктика; да подчертават необходимостта ЕС и ООН да поставят по-силен акцент върху стабилността, конструктивния диалог и пълното зачитане на международното право и на Устава на ООН по въпросите, свързани с Арктика;
	ш)	да подчертаят, че Арктическият регион е област на нарастващо геополитическо напрежение, обусловено от конкуренцията в областта на природните ресурси и от засилващо се военно присъствие; да изразят дълбока загриженост във връзка с дестабилизиращите дейности на Русия в областта на сигурността и стратегическите ѝ дейности в региона; да подчертават значението на зачитането на суверенитета и териториалната цялост на Кралство Дания и на Гренландия и самоопределението на народа на Гренландия, като отбелязват силното противопоставяне на народа на Гренландия на всякакви външни опити за промяна на този статут без неговата свободна воля и съгласие; да призовават ЕС и неговите партньори да подкрепят Дания и Гренландия при гарантирането на стабилността в региона в условията на външен геополитически натиск, включително чрез засилено сътрудничество в Арктика; да подчертават необходимостта ЕС и ООН да поставят по-силен акцент върху стабилността, конструктивния диалог и пълното зачитане на международното право и на Устава на ООН по въпросите, свързани с Арктика; да отхвърлят заплахите на САЩ по отношение на Гренландия; да отхвърлят всяка заплаха, натиск или претенция за териториално придобиване, което е несъвместимо с Устава на ООН, особено ако по този начин се нарушава принципът за забрана на заплахи или използване на сила;

	Предложение за резолюция
	Изменение

	аа)	да изразят дълбока загриженост във връзка с продължаващите военни действия в Близкия изток и дестабилизиращата роля на Иран и неговите терористични представителни организации в региона; да подчертаят, че нападенията от страна на Съединените щати и Израел се извършват извън многостранната система, която се основава на правила; да изразят пълна солидарност и подкрепа за народа на Иран, да осъдят категорично иранския режим за жестоките репресии срещу мирните протести, масовите убийства, произволните задържания и екзекуции, да призоват за създаването на независима мисия на ООН за установяване на фактите и за пълно сътрудничество с нея, за да се гарантира търсенето на отговорност за всички сериозни нарушения на международното право в областта на правата на човека и международното хуманитарно право; да приветстват приемането на Резолюция 2817 (2026) на Съвета за сигурност на ООН, в която се осъждат най-категорично нападенията на Иран срещу Бахрейн, Кувейт, Оман, Катар, Саудитска Арабия, Обединените арабски емирства, Йордания и Ирак и се изисква незабавното им прекратяване; да осъдят също така нападенията на Иран срещу Израел; да увеличат дипломатическите усилия в рамките на многостранни форуми и да се стремят към по-тясно сътрудничество с партньорите на ЕС в региона с цел да се допринесе за намаляване на напрежението, за възстановяване, съдържателен диалог и устойчива регионална стабилност в съответствие с международното право и принципите на ООН; да обмислят укрепването на ливанските държавни структури като ключ към стабилността;
	аа)	да осъдят нападенията от страна на Съединените щати и Израел, които представляват преднамерено нарушение на международното право, извършвано извън рамките на многостранната система, която се основава на правила; да осъдят категорично безразборните нападения на израелските сили спрямо цивилното население и гражданската инфраструктура, които могат да представляват военни престъпления съгласно международното хуманитарно право; да припомнят задължението на Израел, като окупационна сила, да се придържа изцяло към международното право, включително защитата на цивилното население и забраната за колективно наказание, и да призоват да се потърси отговорност за всички извършени нарушения; да изразят дълбока загриженост във връзка с множеството загинали деца в резултат на израелските удари в Иран; да отбележат, че според международни организации от началото на конфликта са били убити или ранени стотици деца, включително 165 ученички при масовите убийства в Минаб, причинени от въздушен удар на САЩ, и най-малко 200 деца само в Иран; да изразят дълбока загриженост във връзка с продължаващите военни действия в Близкия изток и дестабилизиращата роля на Иран и неговите терористични представителни организации в региона; да изразят пълна солидарност и подкрепа за народа на Иран, да осъдят категорично иранския режим за жестоките репресии срещу мирните протести, масовите убийства, произволните задържания и екзекуции, да призоват за създаването на независима мисия на ООН за установяване на фактите и за пълно сътрудничество с нея, за да се гарантира търсенето на отговорност за всички сериозни нарушения на международното право в областта на правата на човека и международното хуманитарно право; да приветстват приемането на Резолюция 2817 (2026) на Съвета за сигурност на ООН, в която се осъждат най-категорично нападенията на Иран срещу Бахрейн, Кувейт, Оман, Катар, Саудитска Арабия, Обединените арабски емирства, Йордания и Ирак и се изисква незабавното им прекратяване; да осъдят също така нападенията на Иран срещу Израел; да увеличат дипломатическите усилия в рамките на многостранни форуми и да се стремят към по-тясно сътрудничество с партньорите на ЕС в региона с цел да се допринесе за намаляване на напрежението, за възстановяване, съдържателен диалог и устойчива регионална стабилност в съответствие с международното право и принципите на ООН; да обмислят укрепването на ливанските държавни структури като ключ към стабилността; да призоват всички страни да се ангажират с истински дипломатически усилия в контекста на многостранни рамки, насочени към намаляване на напрежението, възстановяване и насърчаване на устойчива регионална структура за сигурност, основана на международното право и взаимното уважение; да подчертаят, че дългосрочната стабилност в Близкия изток не може да бъде постигната чрез военна принуда, а изисква приобщаващ диалог и спазване на правните норми;

	Предложение за резолюция

	аа а)	да осъдят категорично атаките срещу граждански обекти, включително училища и жилищни райони, които доведоха до смъртта на деца и които могат да представляват сериозни нарушения на международното хуманитарно право; да припомнят, че забраната за нападения срещу граждански обекти е един от най-основните принципи на международното хуманитарно право, да припомнят освен това, че съгласно международното право децата имат право на специална закрила, и да призоват да се потърси пълна отговорност за всички нарушения, извършени спрямо деца;

	Предложение за резолюция
	Изменение

	aб)	да вземат под внимание Резолюция 2803 на Съвета за сигурност на ООН от 17 ноември 2025 г. относно всеобхватния план за прекратяване на конфликта в Газа като стъпка към засилен диалог и изграждане на доверие сред всички съответни заинтересовани страни и надежден курс към решение, основано на съществуването на две държави; да подчертаят значението на по-нататъшното проучване на полезните взаимодействия и сътрудничеството между всички нови механизми и съществуващите международни структури за мир и сигурност съгласно Устава на ООН; да работят активно с държавите членки за постигане на трайно прекратяване на огъня, което да се прилага и спазва ефективно, както и за пълното осъществяване на решението за две държави; да осъдят всички нарушения на международното хуманитарно право, включително военните престъпления;
	aб)	да вземат под внимание Резолюция 2803 на Съвета за сигурност на ООН от 17 ноември 2025 г. относно всеобхватния план за прекратяване на конфликта в Газа като стъпка към засилен диалог и изграждане на доверие сред всички съответни заинтересовани страни и надежден курс към решение, основано на съществуването на две държави; да подчертаят значението на по-нататъшното проучване на полезните взаимодействия и сътрудничеството между всички нови механизми и съществуващите международни структури за мир и сигурност съгласно Устава на ООН; да работят активно с държавите членки за постигане на трайно прекратяване на огъня, което да се прилага и спазва ефективно, както и за пълното осъществяване на решението за две държави; да осъдят всички нарушения на международното хуманитарно право, включително военните престъпления, извършени от Израел; да считат, че Израел вече много ясно е показал, че нарушава множество правила и задължения от международното право и че той въобще не е успял да предотврати престъплението геноцид, при грубо незачитане на разпорежданията на Международния съд;

	Предложение за резолюция
	Изменение

	
	aб a)	да осъдят безпрецедентно големия брой убийства и нараняване на цивилни лица, мащабното разселване на населението и системното унищожаване на болници и медицински центрове в Газа от страна на Израел; да осъдят освен това прилаганата от Израел блокада на хуманитарната помощ, която би могла да доведе до глад, като метод за водене на война; да осъдят предложения „закон за смъртното наказание“ в Израел, който е насочен срещу палестинците; да считат, че Израел вече много ясно е показал, че нарушава множество правила и задължения от международното право, както и член 2 от Споразумението за асоцииране между ЕС и Израел1a, и че Израел не е успял да предотврати престъплението геноцид, пренебрегвайки решенията на Международния съд; следователно да спрат действието на Споразумението за асоцииране между ЕС и Израел;

______________
1a Евро-средиземноморско споразумение за асоцииране между Европейските общности и техните държави членки, от една страна, и Държавата Израел, от друга страна (ОВ L 147, 21.6.2000 г., стр. 3, ELI: http://data.europa.eu/eli/agree_internation/2000/384/oj).

	аб б)	да суспендират Споразумението за асоцииране между ЕС и Израел и да преразгледат запазването от страна на ЕС на споразумение, което допринася за легитимирането и финансирането на държава, извършваща престъпления срещу човечеството и военни престъпления;

	аб в)	да призоват за спиране на целия износ на оръжия за Израел, в съответствие с Обща позиция 2008/944/CFSP1a на Съвета и със задълженията, произтичащи от членове I и III, буква д) от Конвенцията за преследване и наказване на престъплението геноцид, като се има предвид, че тези оръжия се използват за извършването на военни престъпления; да подчертаят, че ако тези трансфери не бъдат спрени, съществува сериозен риск от съучастие в извършването на военни престъпления и геноцид;
______________
1a Обща позиция 2008/944/ОВППС на Съвета от 8 декември 2008 г., определяща общи правила за режим на контрол върху износа на военни технологии и оборудване (ОВ L 335, 13.12.2008 г., стр. 99, ELI: http://data.europa.eu/eli/compos/2008/944/oj).

	аб г)	да осъдят категорично многократните нападения от страна на израелските сили срещу позиции, персонал и оборудване на временните сили на ООН в Ливан (UNIFIL) в южен Ливан, включително причиняването на пряк пожар, нарушаването на позиция на ООН от израелски танкове и нараняването на най-малко петима служители на мироопазващите сили, както и убийството на поне едно лице; да припомнят, че мироопазващите сили на ООН и сградите на ООН не трябва никога да бъдат обект на нападения и че съгласно международното право подобни атаки могат да представляват военни престъпления; да призоват за пълна отчетност и за пълно гарантиране на безопасността, сигурността и свободата на движение на временните сили на ООН в Ливан;

	аб д)	да изразят дълбока загриженост относно ограничената реакция на ЕС при разглеждането и санкционирането на предполагаеми системни нарушения на международното хуманитарно право от страна на Израел в ивицата Газа и по Западния бряг, включително непропорционалното използване на сила, разширяването на селищата и ограниченията за хуманитарната помощ; да отбележат несъответствието с мерките, приети в други подобни ситуации; да обмислят подходящи и пропорционални мерки, включително незабавно спиране на действието на Споразумението за асоцииране между ЕС и Израел, съгласно член 2 от ДЕС и съответните резолюции на ООН, за да се гарантира съгласуваността и надеждността на външната дейност на ЕС;

